জলিরপাড় ইউনিয়ন
জলিরপাড় ইউনিয়ন ঢাকা বিভাগের অন্তর্গত গোপালগঞ্জ জেলার মুকসুদপুর উপজেলায় অবস্থিত । ইউনিয়নটি রাজধানী ঢাকা থেকে 92 কিলোমিটার দক্ষিণে এবং গোপালগঞ্জ থেকে 39 কিলোমিটার উত্তরে অবস্থিত। এর জিপিএস অবস্থান 23.21375, 89.96321। ইউনিয়নটি অত্যধিক জনসংখ্যা এবং বন্যা প্রবণ এলাকা হিসাবে পরিচিত। গ্রামবাসীদের আয়ের প্রধান উৎস মাছ ধরা এবং কৃষিকাজ। নিয়মিত বন্যার কারণে এই ইউনিয়নের অধিকাংশ স্থানে সারা বছরে শুধুমাত্র একটি ফসল  চাষ হয়, এবং বাকি ঋতুতে নদী-বিল থেকে মাছ ধরাই  জীবিকা নির্বাহের প্রধান উৎস।  বাংলাদেশ সরকারের প্রচেষ্টা, বিভিন্ন চার্চের সহাংয়তা এবং কিছূ উন্নয়ন সংস্থার কারণে  শিক্ষার হার বেড়েছে এবং দারিদ্র্যের হার কমেছে।